
Бүген Татарстан Республикасы Президенты Рөстәм Миңнеханов һәм Россия Федерациясе Хөкүмәте Рәисе урынбасары Марат Хөснуллин Казанда яңа «Урам» экстрим-паркында булдылар.

Рөстәм Миңнеханов Россия вице-премьерына яшьләр өчен кирәкле бу мәйданчыкны төзү турында сөйләде.

«Урам» экстрим-паркы бүгенгә Россиядә иң зур экстрим-парк санала, ул Казансу яр буенда, Миллениум күпереннән ерак түгел төзелгән.

«Урам» паркы территориясендә 8 төрле мәйданчык бар. Проектлау һәм төзелеш эшләрен Legato Sports Architecture компаниясе башкарган. Бу компания спорт объектлары һәм җәмәгать киңлекләре кора.

Төзелеш 2020 елның гыйнварында башланган. Дисциплинара синергия спортчыларның бөтен ихтыяҗларын канәгатьләндерерлек киңлек тудырырга мөмкинлек биргән.

Рөстәм Миңнеханов һәм Марат Хөснуллин мәйданчыкны карап чыктылар һәм спортчылар белән аралаштылар.
Рөстәм Миңнеханов һәм Россия вице-премьеры Марат Хөснуллин Казанда яңа «Урам» экстрим-паркында булдылар